73. ΝΟΜΟΘΕΤ. ΔΙΑΤΑΓΜΑ υπ’ αριθ. 1240  της 30 Σεπτ./11 Οκτ. 1972 (ΦΕΚ Α΄  174) Περί τροποποιήσεως διατάξεών τινων του Υπαλληλικού Κώδικος.  Άρθρ.1.-Πάσα μονιμοποίησις, τοποθέτησις , μετάθεσις, μετάταξις, προαγωγή και αποδοχή παραιτήσεως δημοσίων πολιτικών υπαλλήλων ενεργείται προκειμένου  μεν περί ανωτάτων υπαλλήλων δια Β.Δ/τος, προκειμένου δε περί των λοιπών δι’ υπουργικής αποφάσεως, εξαιρέσει της προαγωγής των επί 2ω βαθμώ υπαλλήλων, ήτις ενεργείται δια Β.Δ/τος. Τα ως άνω Β.Δ/τα και αι Υπουργικαί αποφάσεις δημοσιεύονται εν περιλήψει δια της Εφημερίδος της κυβερνήσεως. Κείμεναι διατάξεις, προβλέπουσαι την ενέργειαν των  ως άνω μεταβολών δι’ αποφάσεως  του Υπουργού ή ετέρου οργάνου ή την αυτοδικίαν επέλευσιν μεταβολών, διατηρούνται εν ισχύι. Άρθρ.2.-1.Δια την χορήγησιν της υπό των κειμένων διατάξεων προβλεπομένης προσαυξήσεως επιδόματος ευδοκίμου παραμονής εν τω αυτώ βαθμώ του βασικού μισθού δημοσίων πολιτικών υπαλλήλων, υπαλλήλων οργανισμών τοπικής αυτοδιοικήσεως και των λοιπών νομικών προσώπων  δημοσίου δικαίου αδιακρίτως βαθμού,  δεν  απαιτεί(Αντί για τη σελ. 316,67(δ) Σελ. 316,67(ε) Τεύχος 1344 Σελ. 59 Υπαλληλικός Κώδικας 2.Ε.β.71-73 ται απόφασις του οικείου υπηρεσιακού συμβουλίου, εφ’ όσον, κατά την κρίσιμον περίοδον εκρίθησαν, υφ’ απάντων των κριτών, δια των περί των ουσιαστικών των προσόντων εκθέσεων ως προακτέοι και δεν ετιμωρήθησαν κατά την αυτήν τριετίαν δια πειθαρχικής ποινής ανωτέρας της εγγράφου επιπλήξεως. 2.Συντρεχούσης κατά την κρίσιμον περίοδον, εν τινι των εκθέσεων, προτάσεως, έστω και των κριτών περί μη προαγωγής, ή επιβληθείσης ποινής προστίμου, αποφαίνεται περί της χορηγήσεως ή μη της εν παρ. 1 του παρόντος άρθρου προσαυξήσεως το οικείον υπηρεσιακόν συμβούλιον. Άρθρ.3.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. 